Tschingis Aitmatow

Tschingis Torekulowitsch AitmatowFir dem Aitmatov säin Numm gëtt et verschidden Transkriptiounen an d'laténgescht Alphabet, z. B. Tchinguiz Aïtmatov am Franséischen oder Chinghiz Aitmatov am Engleschen. (Чингиз Торекулович Айтматов), gebuer den 12. Dezember 1928 zu Scheker am Talas-Dall am Kirgisistan, a gestuerwen den 10. Juni 2008 zu Nürnbergtageblatt.lu den 10. Juni: Décès de l'écrivain soviétique Tchinghiz Aïtmatov, war e kirgisesche Schrëftsteller an Diplomat. Hien huet haaptsächlech op Russesch geschriwwen.

 Den Aitmatow a Lëtzebuerg 

Den Tschingis Aitmatow war vun 1990 bis 1991 de leschten Ambassadeur vun der Sowjetunioun zu Lëtzebuerg. Duerno war hie vun 1991 bis 1994 Ambassadeur vun der Russescher Federatioun a vun aneren COS-StaatenLänner déi der Communautéit vun Onofhängege Staaten ugehéieren, cf. Gemeinschaft Unabhängiger Staaten  zu Lëtzebuerg. Vun 1995 bis am Mäerz 2008 war hien Ambassadeur vum Kirgisistan bei der EU, der NATO, der UNESCO a fir d'Benelux-Staaten.

 Säi Wierk 

A senge Wierker, déi a ronn 150 Sproochen iwwersat goufen, huet hie reegelméisseg Mythen aus senger kirgisescher Heemecht agebonnenDie "Stimme Kirgistans" / Der Schriftsteller Tschingis Aitmatow erlag in Nürnberg den Folgen einer Lungenentzündung. Luxemburger Wort, Kultur/La vie culturelle, 11. Juni 2008: 13..

Op der däitschsproocheger Wikipedia fënnt een eng Opstellung vun senge Wierker.

Säi wuel bekanntst Wierk, d'Novell Djamila (resp. Dshamilja oder Jamila) aus dem Joer 1958, gouf 1959 vum Louis Aragon op Franséisch iwwersat, wat den Aitmatow weltwäit bekannt gemaach huet. Am Virwuert schreift den Aragon, et wier déi schéinst Libesgeschicht op der Welt. Djamila ass an der Sproocherevue Novyj Mir op Russesch publizéiert ginn, gouf dunn am selwechte Joer 1958 och nach ënner dem Titel "Melody" op Kirgisesch publizéiert.

 Nom him genannt 
Fir un den Aitmatow z'erënneren, gouf zu Beggen eng Strooss no him genannt: d'Rue Chingiz Aitmatov.

 Kuckt och 

 Kirgisistan
 Russesch Literatur

 Um Spaweck 

Kategorie:Gebuer 1928
Kategorie:Gestuerwen 2008
Kategorie:Auteuren
Kategorie:Kirgisesch Persounen
Kategorie:Persounen, no deenen eng Struktur zu Lëtzebuerg genannt ass